ഇന്ത്യയുടെ കൊവാക്സീന് ബ്രിട്ടന് അംഗീകരിച്ചു ലണ്ടന്: ലോകാരോഗ്യ സംഘടന അംഗീകരിച്ചതിന് പിന്നാലെ ഇന്ത്യ തദ്ദേശീയമായി നിര്മ്മിച്ച കൊവാക്സീന് ബ്രിട്ടന്റെ അംഗീകാരവും. അംഗീകൃത വാക്സീനുകളുടെ പട്ടികയില് കൊവാക്സീനെ ഉള്പ്പെടുത്തി. കൊവാക്സീന് എടുത്തവര്ക്ക് ഈമാസം 22 മുതല് ബ്രിട്ടന് പ്രവേശനാനുമതി നല്കിയിട്ടുണ്ട്. കൊവാക്സീന് എടുത്തവര്ക്ക് ഘട്ടം ഘട്ടമായി മാത്രമേ അനുമതി നല്കുവെന്നായിരുന്നു ബ്രിട്ടന്റെ മുന് നിലപാട്. ലോകാരോഗ്യ സംഘടന കൊവാക്സിന് അംഗീകാരം നല്കിയ സാഹചര്യത്തില് അമേരിക്കയും പ്രവേശനാനുമതി നല്കിയിരുന്നു. കഴിഞ്ഞ ജൂലൈയിലാണ് ആഗോള അംഗീകാരത്തിന് നിര്മ്മതാക്കാളായ ഭാരത് ബയോടെക്ക് അപേക്ഷ സമര്പ്പിച്ചത്. പിന്നീട് ചേര്ന്ന ലോകാരോഗ്യ സംഘടനയുടെ വിദഗ്ധസമിതി പരീക്ഷണത്തിന്റെ കൂടുതല് വിവരങ്ങള് കമ്ബനിയില് നിന്ന് തേടിയിരുന്നു. ഇതുകൂടി പരിശോധിച്ചാണ് അടിയന്തര ഉപയോഗത്തിനുള്ള അന്തിമ അംഗീകാരം ഈ മാസം ലഭിച്ചത്. Indias covaxin approved by Britain